**Јавни позив** **за ангажовање пројектног менаџера у оквиру пројекта ,,Подршка ЕУ управљању миграцијама у Србији- Услуге пријема и заштите III‟**

Комесаријат за избеглице и миграције Републике Србије, као координатор пројекта „ Подршка ЕУ управљању миграцијама у Србији- Услуге пријема и заштите III‟- Уговор о донацији између Европске уније, коју представља Европска комисија и Комесаријат за избеглице и миграције Републике Србије, расписује **Јавни позив за ангажовање пројектног менаџера:**

**ОПИС ПОСЛА**

**Обавезе/задаци:**

1. Да управља целокупном имплементацијом пројектних активности у складу са пројектним документом, политикама Владе РС и захтевима донатора.
2. Да спроводи процедуре у складу са ПРАГ правилима
3. Координира рад Комесаријата, донатора и других корисника у циљу планирања и реализације свих пројектних активности.
4. Да надгледа и координира рад Јединице за управљање пројектом
5. Да осигура делотворну имплементацију пројектних активности
6. Да развије план реализације пројектних активности са јасно дефинисаним временским оквиром, припадајућим обавезама и роковима
7. Да прати реализацију пројектних активности како би се осигурала несметана имплементација пројектних активности
8. Да учествује у изради финансијских, наративних и других извештаја у складу са захтевима донатора
9. Да представља Комесаријат и пројектни тим на релеватним састанцима и догађајима које се односе на пројекат
10. Да успостави систем за размену информација, извештавања и координације међу партнерима
11. Редовне теренске посете како би потврдио напредак и резултате пројекта
12. Да обавља и друге дужности које одреди Комесар и који произилазе из потреба пројекта.

**Образовање и искуство:**

* Стечено високо образовање на основним академским студијама у обиму од најмање 240 ЕSPB бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету,
* Знање српског језика (матерњи језик) и енглеског језика,
* Познавање ПРАГ процедура и правила ЕУ за имплементацију пројеката,
* Минимум 2 године искуства у раду на спровођењу пројеката који се финансирају од стране међународних донатора, посебно ЕУ,
* Минимум 1 година у управљању пројектима,
* Висок степен комуникацијских вештина,
* Вискок степен ефикасности и способности за решавање проблема,
* Динамичност и одговорност,
* Познавање рада на рачунару у оквиру МS пакета,
* Способност рада у тиму и самостално,
* Рад на спровођењу пројеката у области миграција (предност),
* Познавање домаћих и међународних стандарда у области управљања миграцијама (предност),
* Искуство у раду у областима надлежности Комесаријата (предност).
* да није правоснажно осуђиван на безусловну казну затвора од најмање шест месеци

Пријава на конкурс врши се достављањем конкурсне документације путем електронске поште на адресу projekatindividualnamera@kirs.gov.rs, са напоменом *Конкурс за радно место пројект менаџера*. Рок за подношење пријава је 8 дана од објављивања јавног позива. Непотпуна и неблаговремено поднета конурсна документација неће бити узимана у разматрање.

Потпуна конкурсна документација садржи: радну биографију подносиоца пријаве, доказ о образовању, доказ о познавању наведеног/их језика и претходном радном искуству подносиоца пријаве.

Уверење да подносилац пријаве није правоснажно осуђиван на безусловну казну затвора од најмање шест месеци (извод из казнене евиденције надлежне Полицијске управе издат након објављивања конкурса) потребно је доставити у року од најкасније 30 дана од дана почетка радног ангажовања.

Контакт телефон: 011/3129585, електронска пошта: projekatindividualnamera@kirs.gov.rs.

По почетку имплементације Пројекта, биће одређен датум почетка радног ангажовања.

Комесаријат за избеглице и миграције ће контактирати кандидате који испуњавају услове јавног позива и обавити разговор.

За све информације заинтересовани кандидати могу се обратити на горе наведени телефон и путем мејла.